
Бъдещето на Космоса
Според мен в бъдещето ще има станции в космоса, където хората ще могат да общуват с извънземни и да обменят опит, технологии и ресурси. Но преди това да се случи, ще трябва да построим тези станции и да търсим живот на други места. Първо хората ще трябва да подобрят комуникационните уреди, защото ако ще търсим живот във Вселената, ще ни трябват много добри устройства. Докато учените ги усъвършенстват, космонавти ще отиват на мисии в космоса и ще изследват планетите. Ще трябва да се изобретят нови скафандри, които ще предпазват от много високи и много ниски температури. Освен комуникацията и скафандрите ще трябват и много добре тренирани космонавти, както и космически кораби. Затова ще се построят много центрове за тренировки, изследователски центрове и заводи. След много мисии и изследвания хората ще намерят извънземни видове – първо на Марс, а после и на други планети. Земляните ще се опитат да установят контакт с тях чрез комуникационната система. С развитието на технологиите, комуникаторът ще може да осъществява преводи на различни земни и извънземни езици чрез мисловни вълни. Когато се опознаят достатъчно видове, ще могат заедно да започнат строенето на станциите в космоса. Това ще се налага, защото Земята ще е пренаселена и ресурсите й няма да са достатъчни. Населението на другите планети ще се сблъскват със същите проблеми. 
На станциите всеки вид и раса ще се занимава с това, в което е най-добра: едни с дигитални технологии, други с отглеждане на растителност и животни, трети с производство и обработка на материи, четвърти с поддръжка и обслужване на базата, пети – с охрана, шести – с корабостроене и поправяне на кораби. Болестите ще са преодоляни, продължителността на живота ще бъде много по-голяма, повече от двеста години, защото извънземните ще покажат начини за постигането на това. Извънземните ще им покажат и други неща, като например: как се борави с тъмна материя и черна магия, какво се случва когато умреш, че вселената не е безкрайна и още много тайни за живота. Хората ще станат едни от най-умните същества в света, защото всеки ден ще научават нещо ново от извънземните и ще развиват скритите си способности. Накрая хората ще се превърнат в божества с неограничени възможности. 
След години на още учене и събиране на нова информация те ще разберат, че идва краят на света. Хората ще се опитат да спрат това, което се задава – поглъщане от огромна черна дупка. Но за съжаление осъзнават, че няма спасение от тази участ, независимо от възможностите им.
Единственото, което им остава, е да се радват на последните си мигове живот, преди черната дупка да ги унищожи.
